Official Journal L 188 , 29/07/1993 P. 0001 - 0010

Finnish special edition: Chapter 7 Volume 4 P. 0207

Swedish special edition: Chapter 7 Volume 4 P. 0207



Id-Direttiva tal-Kunsill 93/29/KEE ta' l-14 ta' Ġunju 1993 dwar l-identifikazzjoni ta' kontrolli, tell-tales u indikaturi għal karozzi b'żewġ jew bi tliet roti IL-KUNSILL TAL-KOMUNITAJIET EWROPEJ Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 100a tiegħu, Wara li kkunsidra d-Direttiva tal-Kunsill 92/61 KEE tat-30 ta' Ġunju 1992 dwar l-approvazzjoni tat-tip ta' karozzi b'żewġ jew bi tliet roti [1], Wara li kkunsidra l-proposta mill-Kummissjoni [2], B'kooperazzjoni mal-Parlament Ewropew [3], Wara li kkunsidra l-opinjoni tal-Kumitat Ekonomiku u Soċjali [4], Billi s-suq intern jinkludi żona mingħajr fruntieri interni li fiha l-moviment liberu ta' merkanzija, persuni, servizzi, u kapital huwa assigurat; billi l-miżuri meħtieġa għal dak l-iskop għandhom jiġu adottati; Billi, fir-rigward tal-kontrolli, it-tell-tales u indikaturi tagħhom, f'kull Stat Membru vetturi b'żewġ jew bi tliet roti għandhom juru certi karatterstici teknici stabbilti bid-dispożizzjonijiet mandatorji li jvarjaw minn Stat Membru wiehed għal iehor; billi, bħala riżultat tad-differenzi tagħhom, dawn id-dispożizzjonijiet jikkostitwixxu xkiel għall-kummerċ fil-Komunità; Billi dawn l-ostakoli għall-operazzjoni tas-suq intern jistgħu jitneħħew jekk l-istess ħtiġiet huma adottati mill-Istati Membri kollha minflok ir-regoli nazzjonali tagħhom; Billi huwa necessarju li jiġu mfassla ħtiġiet armonizzati li jikkoncernaw l-identifikazzjoni ta' kontrolli, tell-tales u indikaturi għal vetturi bil-mutur b'żewġ jew bi tliet roti sabiex il-proċeduri għall-approvazzjoni ta' tip u għall-approvazzjoni tat-tip ta' komponent stabbiliti fid-Direttiva 92/61/KEE jiġu applikati għal kull tip ta' vettura; Billi, minhabba l-iskala u l-impatt ta' l-azzjoni proposta fis-settur inkwistjoni, il-miżuri Komunitarji koperti b'din id-Direttiva huma necessarji, fil-fatt essenzjali, biex jintlaħaq l-iskop invista, li hu li tiġi stabbilita approvazzjoni tat-tip ta' vettura Komunitarja; billi dak l-iskop ma jistax jintlaħaq b'mod adegwat mill-Istati Membri individwalment; Billi sabiex jiġi ffacilitat l-aċċess għas-swieq ta' pajjiżi non-Komunitarji kien jidher neċessarju li tiġi stabbilita ekwivalenza bejn il-ħtiġiet ta' din id-Direttiva u dawk tar-Regolament Nru 60 tal-Kummissjoni Ekonomika tan-Nazzjonijiet Uniti għall-Ewropa, ADOTTA DIN ID-DIRETTIVA: L-Artikolu 1 Din id-Direttiva tapplika għall-identifikazzjoni ta' kontrolli, tell-tales u indikaturi għat-tipi kollha ta' vetturi kif definit fl-Artikolu 1 tad-Direttiva 92/61/KEE L-Artikolu 2 Il-proċedura għall-għoti ta' l-approvazzjoni tat-tip ta' komponent fir-rigward ta' l-identifikazzjoni ta' kontrolli, tell-tales u indikaturi għal tip ta' vettura bil-mutur b'żewġ jew bi tliet roti u l-kundizzjonijiet li jirregolaw il-moviment liberu ta' dawn il-vetturi għandhom ikunu kif stabbiliti fil-Kapitoli II u III tad-Direttiva 92/61/KEE L-Artikolu 3 Skond id-dispożizzjonijiet ta' l-Artikolu 11 tad-Direttiva 92/61/KEE, l-ekwivalenza bejn il-ħtiġiet stabbiliti f'din id-Direttiva u dawk stabbiliti fir-Regolament UN/ECE Nru 60 (E/ECE/TRANS/505 - Add. 59) hi hawnhekk rikonoxxuta. L-awtoritajiet ta' l-Istati Membri li jagħtu l-approvazzjoni tat-tip ta' komponent għandhom jaċċettaw approvazzjonijiet skond il-ħtiġiet tar-Regolament Nru 60 imsemmi hawn fuq kif ukoll il-marki ta' l-approvazzjoni tat-tip ta' komponent bħala alternattiva għall-approvazzjonijiet korrispondenti mogħtija skond il-ħtiġiet ta' din id-Direttiva. L-Artikolu 4 Din id-Direttiva tista' tiġi emendata skond l-Artikolu 13 ta' Direttiva 70/156/KEE [5] sabiex: - tieħu kont ta' xi emendi għar-Regolament ECE imsemmi fl-Artikolu 3, - l-Anness jiġi addattat għall-progress tekniku. L-Artikolu 5 1. L-Istati Membri għandhom jadottaw u jippubblikaw id-dispożizzjonijiet neċessarji biex jikkonformaw ma' din id-Direttiva mhux aktar tard mill-14 ta' Dicembru 1994. Għandhom minnufih jinfurmaw lill-Kummissjoni bihom. Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi li bihom issir din ir-referenza għandhom jiġu stabbiliti mill-Istati Membri. Mid-data msemmija fl-ewwel subparagrafu l-Istati Membri ma jistgħux, għal raġunijiet konnessi ma' l-identifikazzjoni ta' kontrolli, tell-tales u indikaturi, jipprojbixxu d-dħul inizjali fis-servizz ta' vetturi li jikkonformaw ma' din id-Direttiva. Għandhom japplikaw id-dispożizzjonijiet imsemmija fl-ewwel subparagrafu mill-14 ta' Ġunju 1995. 2. L-Istati Membri għandhom jikkommunikaw lill-Kummissjoni t-testi tad-dispożizzjonijiet tal-liġi nazzjonali li huma jadottaw fil-qasam kopert b'din id-Direttiva. L-Artikolu 6 Din id-Direttiva hija indirizzata lill-Istati Membri. Magħmul il-Lussemburgu, fl-14 ta'Gunju 1993. Għall-Kunsill Il-President J. Trøjborg [1] ĠU L 225, ta' l-10.8.1992, p. 72. [2] ĠU C 293, tad-9.11.1992, p. 5. [3] ĠU C 21, tal-25.1.1993, p. 96 u ĠU C 150, tal-31.5.1993. [4] ĠU C 73, tal-15.3.1993, p. 22. [5] ĠU L 42, tat-23.2.1970, p. 1. Id-Direttiva kif l-aħħar emendata minn 92/53/KEE (ĠU L 225, ta' l-10.8.1992, p. 1). -------------------------------------------------- L-ANNESS I ĦTIĠIET LI JIKKONCERNAW L-APPROVAZZJONI TAT-TIP TA' KOMPONENT TA' VETTURI BIL-MUTUR B'ŻEWĠ JEW TLIET ROTI FIR-RIGWARD TA' L-IDENTIFIKAZZJONI TAL-KONTROLLI, IT-TELL-TALES U L-INDIKATURI TAGĦHOM 1. DEFINIZZJONIJIET Għall-iskopijiet ta' din id-Direttiva: 1.1. "kontroll" ifisser kull parti tal-vettura jew komponent direttament attivata mis-sewwieq li tikkawża bidla fl-istat jew fl-operazzjoni tal-vettura jew ta' waħda mill-partijiet tagħha; 1.2. "tell-tale" tfisser sinjal li jindika l-bidu ta' operazzjoni ta' apparat, operazzjoni jew stat suspettuż jew difettuż jew in-nuqqas ta' operazzjoni; 1.3. "indikatur" ifisser apparat li jagħti informazzjoni dwar il-funzjonament jew l-istat tajjeb ta' sistema jew parti ta' sistema bħall-livell ta' fluwidu; 1.4. "simbolu" ifisser kontorn li jgħin fl-identifikazzjoni ta' kontroll, tell-tale jew indikatur. 2. IL-ĦTIĠIET 2.1. L-Identifikazzjoni Il-kontrolli, it-tell-tales u l-indikaturi msemmija fit-taqsima 2.1.5 għandhom jiġu identifikati skond il-ħtiġiet li gejjin meta jitwaħħlu ma' vettura. 2.1.1. Dawn is-simboli għandhom jidhru b'mod car kontra l-isfond, jew b'kulur jixgħel fuq l-iskur jew skuri fuq sfond ta' kulur li jixgħel. 2.1.2. Is-simboli għandhom jitqiegħdu fuq il-kontroll jew fuq it-tell-tale ta' kontroll li għandhom jiġu identifikati jew viċin ħafna ta' dawn. Meta dan mhuwiex possibbli s-simbolu u l-kontroll, jew it-tell-tale, għandhom jingħaqdu b'linja kontiwa li għandha tkun qasira kemm jista' jkun. 2.1.3. Fanali ta' dawl ewlieni għandhom jiġu rrappreżentati b'raġġi paralleli orizzontali u fanali ta' dawl baxx b'raġġi ta' dawl paralleli angolati 'l isfel. 2.1.4. Meta użati għal tell-tales ottici, il-kuluri li ġejjin elenkati hawn isfel ikollhom it-tifsiriet indikati -aħmar: | perikolu, | -ambra: | twissija, | -aħdar: | sigurtà. | Il-blu jiġi rriservat esklussivament għat-tell-tales tal-fanali tad-dawl ewlieni 2.1.5. L-Ismijiet u l-identifikazzjoni ta' simboli +++++ TIFF +++++ Il-Figura 1Kontroll tal-fanal - Fanal ta' dawl ewlieni Il-kulur tell-tale: blu +++++ TIFF +++++ Il-Figura 2Il-kontroll tal-fanal - Fanal ta' dawl baxx Il-Kulur tell-tale: aħdar +++++ TIFF +++++ Il-Figura 3Indkatur ta' Direzzjoni Il-kulur tell-tale: aħdar +++++ TIFF +++++ Il-Figura 4Apparat ta' twissija ta' perikolu Żewġ possibiltajiet: - l-identifikazzjoni tas-sinjal imqiegħed ħdejn il-perikolu Il-Kulur tell-tale: aħmar Jew - l-operazzjoni simultanea ta' l-indikaturi ta' direzzjoni (Iż-żewġ vleġeġ fil-Figura 3) +++++ TIFF +++++ Il-Figura 5Ic-choke manwali Kulur tell-tale: ambra +++++ TIFF +++++ +++++ TIFF +++++ Il-Figura 6Apparat li jinstama' (il-ħorn)Il-Figura 7Il-livell tal-karburant Kulur tell-tale: ambra +++++ TIFF +++++ Il-Figura 8Temperatura tal-likwidu li jkessah l-inġenju Kulur tell-tale: aħmar +++++ TIFF +++++ Il-Figura 9Il-Karika tal-batterija Kulur tell-tale: aħmar +++++ TIFF +++++ Il-Figura 10Iż-żejt ta' l-inġenju Kulur tell-tale: aħmar +++++ TIFF +++++ Il-Figura 11Il-fanal ta' quddiem għaċ-ċpar (3) Kulur tell-tale: aħdar +++++ TIFF +++++ Il-Figura 12Il-fanal ta' wara għaċ-ċpar (3) Il-kulur tell-tale: ambra +++++ TIFF +++++ +++++ TIFF +++++ +++++ TIFF +++++ Il-Figura 13L-ignition ta' l-inġenju tad-diżil jew il-cut-off, kontroll f'pożizzjoni ta' "mhux f'użu"Il-Figura 14L-ignition ta' l-inġenju tad-diżil jew il-cut-off, kontroll f'pożizzjoni ta' "operazzjoni"Il-Figura 15Switch ġenerali tad-dawl Kulur tell-tale: aħdar +++++ TIFF +++++ Il-Figura 16Switch tad-dawl(jista' jiġi kkumbinat mal-kontroll tal-fanali ta' pożizzjoni (tal-ġenb) Kulur tell-tale: aħdar +++++ TIFF +++++ Il-Figura 17Fanali tal-parking Kulur tell-tale: aħdar +++++ TIFF +++++ Il-Figura 18Indikatur "gear box fin-newtral" Kulur tell-tale: aħdar +++++ TIFF +++++ Il-Figura 19Starter elettriku Noti: () Il-bicca ta' ġewwa tas-simbolu jista' jkun kollu kemm hu ta' kulur skur. () Il-parti l-iskura ta' dan is-simbolu tista' tiġi sostitwita bis-silwett tagħha; imbagħad il-parti l-bajda f'din l-istampa tista' tkun kompletament ta' kulur skur. () Jekk huwa użat kontroll wieħed għall-fanali ta' quddiem u ta' wara għaċ-ċpar is-simbolu użat għandu jkun dak għal "fanal ta' quddiem għaċ-ċpar". -------------------------------------------------- L-ANNESS II --------------------------------------------------